CELEX: 32020R2190
Language: bg
Date: 2020-10-29 00:00:00
Title: Делегиран регламент (ЕС) 2020/2190 на Комисията от 29 октомври 2020 година за изменение на Делегиран регламент (ЕС) 2019/2124 по отношение на официалния контрол на граничния контролен пункт, през който стоките напускат Съюза, и на някои разпоредби относно транзита и претоварването (текст от значение за ЕИП)

23.12.2020   
               
               
                  BG
               
               
                  Официален вестник на Европейския съюз
               
               
                  L 434/3
               
            
         ДЕЛЕГИРАН РЕГЛАМЕНТ (ЕС) 2020/2190 НА КОМИСИЯТА
         от 29 октомври 2020 година
         за изменение на Делегиран регламент (ЕС) 2019/2124 по отношение на официалния контрол на граничния контролен пункт, през който стоките напускат Съюза, и на някои разпоредби относно транзита и претоварването
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 51, параграф 1, букви б) и г) от него,
         като има предвид, че:
         
                     (1)
                  
                  
                     С Делегиран регламент (ЕС) 2019/2124 на Комисията (2) се определят правила за извършването на официален контрол от компетентните органи на държавите членки (3) на пратки животни и стоки в режим на транзит, претоварване и по-нататъшно транспортиране през Съюза.
                  
               
                     (2)
                  
                  
                     Тъй като в транзита и претоварването участват няколко оператори, включително вносители, превозвачи, митнически агенти и търговци, е необходимо да се посочи, че операторите, отговарящи за пратките, следва да спазват правилата съгласно Делегиран регламент (ЕС) 2019/2124.
                  
               
                     (3)
                  
                  
                     С цел да се гарантира проследимостта на пратките, докато те напуснат територията на Съюза, официалният сертификат, издаден в съответствие с Регламент за изпълнение (ЕС) 2019/2128 на Комисията (4), трябва да придружава пратките от одобрените складове до граничните контролни пунктове, през които стоките напускат територията на Съюза.
                  
               
                     (4)
                  
                  
                     В съответствие с Регламент за изпълнение (ЕС) 2019/2128 официалните сертификати могат да се издават на хартиен носител. В резултат на това на компетентните органи, отговарящи за официалния контрол във военните бази на НАТО или САЩ, на компетентните органи на граничните контролни пунктове, през които стоките напускат Съюза, и на представителя на капитана на кораба или на оператора, отговарящ за доставката на пратки на плавателен съд, напускащ територията на Съюза, следва също да бъде дадена възможност за приподписване на официални сертификати, издадени на хартиен носител, и за връщане на тези официални сертификати в срок от 15 дни от датата, на която транзитът е бил разрешен.
                  
               
                     (5)
                  
                  
                     С цел защита на здравето на хората и на животните може да бъде разрешено пратките продукти от животински произход, зародишни продукти, странични животински продукти, производни продукти, сено и слама и съставни продукти в режим на транзит от една трета държава към друга трета държава, да преминават през територията на Съюза, ако отговарят на определени условия. Тези условия следва да включват подходящо проследяване на пратките по време на транзита и надлежното им представяне за официален контрол на граничния контролен пункт, през който те напускат територията на Съюза.
                  
               
                     (6)
                  
                  
                     За да се гарантира защитата на здравето на хората и животните, продуктите от животински произход следва да се добавят към стоките, които се проверяват на граничния контролен пункт, през който стоките напускат Съюза.
                  
               
                     (7)
                  
                  
                     В Делегиран регламент (ЕС) 2019/2124 се определят специфичните изисквания по отношение на транзита на животни, продукти от животински произход, зародишни продукти, странични животински продукти, производни продукти, сено и слама и съставни продукти от една част от територията на Съюза до друга част от територията на Съюза с преминаване през територията на трета държава.
                  
               
                     (8)
                  
                  
                     След преходния период, договорен като част от Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), продукти от животински произход, зародишни продукти, странични животински продукти, производни продукти, сено и слама и съставни продукти, които се придвижват от една част от територията на Съюза към друга част от територията на Съюза, преминавайки през Обединеното кралство, с изключение на Северна Ирландия, трябва да бъдат представени за официален контрол на граничния контролен пункт на повторно въвеждане в Съюза. За целите на прилагането на настоящия регламент понятието „територия на Съюза“ включва Северна Ирландия.
                  
               
                     (9)
                  
                  
                     Въз основа на предварително уведомление за пристигане на пратката и проверки на документи компетентните органи на граничния контролен пункт на повторно въвеждане в Съюза следва да могат да преценят дали пратката в режим на транзит може да бъде повторно приета в Съюза или трябва да бъде представена за допълнителен контрол. Това предварително уведомление следва да бъде предоставено от оператора, отговарящ за пратката. Предварителното уведомление и проверките на документи следва да се извършват чрез системата за управление на информацията относно официалния контрол (IMSOC).
                  
               
                     (10)
                  
                  
                     Няколко държави членки обаче изтъкнаха практическите проблеми и значителната административна тежест от използването на IMSOC за изпращане на предварително уведомление и проверки на документи в конкретния случай на транзитно преминаване през Обединеното кралство, с изключение на Северна Ирландия.
                  
               
                     (11)
                  
                  
                     С цел да се избегне всяко забавяне, произтичащо от административната тежест, свързана със спазването на формалностите по документацията при повторното въвеждане в Съюза на продукти от животински произход, зародишни продукти, странични животински продукти, производни продукти, сено и слама и съставни продукти, следва да се предвиди възможност за държавите членки да използват алтернативна информационна система, с която също се постигат целите на IMSOC за предварително уведомяване и записване на резултатите от проверките на документи на граничния контролен пункт на повторно въвеждане в Съюза след транзитно преминаване през Обединеното кралство, с изключение на Северна Ирландия.
                  
               
                     (12)
                  
                  
                     Поради това Делегиран регламент (ЕС) 2019/2124 следва да бъде съответно изменен.
                  
               
                     (13)
                  
                  
                     За да се гарантира, че предвидените в настоящия регламент мерки са ефективни след изтичането на преходния период, предвиден в Споразумението за оттегляне, настоящият регламент следва да се прилага от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2019/2124 се изменя, както следва:
            
                        1)
                     
                     
                        В член 2 точка 7 се заменя със следното:
                        
                                    „7)
                                 
                                 
                                    „граничен контролен пункт на въвеждане в Съюза“ означава граничният контролен пункт, на който животните и стоките се представят за официален контрол, през който се въвеждат в Съюза за последващо пускане на пазара или за транзит през територията на Съюза (*) и който може да бъде граничният контролен пункт на първо пристигане в Съюза;
                                 
                              
                           (*)  За целите на прилагането на настоящия регламент понятието „територия на Съюза“ включва Северна Ирландия.“;"
                        
                     
                  
                        2)
                     
                     
                        Член 14 се заменя със следното:
                        
                           „Член 14
                           Съхранение на претоварени пратки продукти от животински произход, зародишни продукти, странични животински продукти, производни продукти, сено и слама и съставни продукти
                           Операторът, отговарящ за пратките продукти от животински произход, зародишни продукти, странични животински продукти, производни продукти, сено и слама и съставни продукти, гарантира, че тези пратки се съхраняват само за срока на претоварване:
                           
                                       i)
                                    
                                    
                                       на митницата или в свободна зона на същото пристанище или летище в запечатани контейнери; или
                                    
                                 
                                       ii)
                                    
                                    
                                       в търговски съоръжения за съхранение под контрола на същия граничен контролен пункт, в съответствие с условията, определени в член 3, параграфи 11 и 12 от Регламент за изпълнение (ЕС) 2019/1014 на Комисията (**).
                                    
                                 
                        
                           (**)  Регламент за изпълнение (ЕС) 2019/1014 на Комисията от 12 юни 2019 г. за определяне на подробни правила за минималните изисквания относно граничните контролни пунктове, включително инспекционните центрове, и за формàта, категориите и съкращенията, които да се използват в списъка на граничните контролни пунктове и контролните пунктове (ОВ L 165, 21.6.2019 г., стр. 10).“;"
                        
                     
                  
                        3)
                     
                     
                        В член 29 буква в) се заменя със следното:
                        
                                    „в)
                                 
                                 
                                    операторът, отговарящ за пратката, гарантира, че пратката се придружава от официален сертификат в съответствие с образеца, установен в приложението към Регламент за изпълнение (ЕС) 2019/2128, до местоназначението ѝ или до граничния контролен пункт, през който стоките напускат територията на Съюза;“;
                                 
                              
                  
                        4)
                     
                     
                        Член 31 се изменя, както следва:
                        
                                    а)
                                 
                                 
                                    параграф 2 се заменя със следното:
                                    
                                       „2.   Операторът, отговарящ за пратките стоки, посочени в параграф 1, има право да разтовари тези пратки на пристанището на местоназначение преди доставката на пратките на плавателен съд, напускащ територията на Съюза, при условие че операцията се извършва с разрешението на митническите органи и под техен надзор и са спазени условията на доставка от уведомлението, посочено в параграф 1.“;
                                    
                                 
                              
                                    б)
                                 
                                 
                                    параграф 4 се заменя със следното:
                                    
                                       „4.   Представителят, посочен в параграф 3, или операторът, отговарящ за доставката на пратките на плавателния съд, напускащ територията на Съюза, връща на компетентните органи на граничния контролен пункт на въвеждане в Съюза или на склада приподписания официален сертификат, посочен в параграф 3, буква а), в срок от 15 дни от датата, на която транзитът е бил разрешен на граничния контролен пункт на въвеждане в Съюза или в склада.“;
                                    
                                 
                              
                  
                        5)
                     
                     
                        Член 32 се заменя със следното:
                        
                           „Член 32
                           Задължения на оператора да представи за официален контрол стоките, напускащи територията на Съюза
                           
                              1.   Операторът, отговарящ за пратките продукти от животински произход, зародишни продукти, странични животински продукти, производни продукти, сено и слама и съставни продукти, които напускат територията на Съюза, за да бъдат транспортирани до трета държава, представя тези пратки за официален контрол от компетентните органи на граничния контролен пункт, посочен в ЕЗДВ, на място, посочено от компетентните органи.
                           
                           
                              2.   Операторът, отговарящ за пратките стоки, посочени в параграф 1, които напускат територията на Съюза, за да бъдат изпратени към военна база на НАТО или САЩ, разположена в трета държава, представя тези пратки за официален контрол на компетентните органи на граничния контролен пункт, посочен в официалния сертификат, издаден в съответствие с образеца, установен в приложението към Регламент за изпълнение (ЕС) 2019/2128.“;
                           
                        
                     
                  
                        6)
                     
                     
                        Член 33 се заменя със следното:
                        
                           „Член 33
                           Официален контрол на граничния контролен пункт, през който стоките напускат територията на Съюза
                           
                              1.   Компетентните органи на граничния контролен пункт, през който продукти от животински произход, зародишни продукти, странични животински продукти, производни продукти, сено и слама и съставни продукти напускат територията на Съюза, извършват проверка за идентичност, за да се гарантира, че представената пратка съответства на пратката, посочена в ЕЗДВ или в официалния сертификат, издаден в съответствие с образеца, установен в приложението към Регламент за изпълнение (ЕС) 2019/2128 и придружаващ пратката. По-специално те проверяват дали пломбите, поставени върху превозните средства или транспортните контейнери в съответствие с член 19, буква г), член 28, буква г) или член 29, буква д), все още са с ненарушена цялост.
                           
                           
                              2.   Компетентните органи на граничния контролен пункт, през който посочените в параграф 1 стоки напускат територията на Съюза, записват резултатите от официалния контрол в част III на ЕЗДВ или в част III на официалния сертификат, издаден в съответствие с образеца, установен в приложението към Регламент за изпълнение (ЕС) 2019/2128.
                           
                           
                              3.   Компетентните органи на граничния контролен пункт, отговарящи за проверките, посочени в параграф 1, потвърждават на компетентните органи на граничния контролен пункт на въвеждане в Съюза или на склада пристигането и съответствието на пратката с настоящия регламент в срок от 15 дни от датата, на която транзитът е бил разрешен на граничния контролен пункт на въвеждане в Съюза или в склада, като:
                              
                                          а)
                                       
                                       
                                          въвеждат съответната информация в IMSOC; или
                                       
                                    
                                          б)
                                       
                                       
                                          приподписват официалния сертификат, издаден в съответствие с образеца, установен в приложението към Регламент за изпълнение (ЕС) 2019/2128, и връщат на компетентните органи на склада оригиналния сертификат или предават копие от него.“;
                                       
                                    
                        
                     
                  
                        7)
                     
                     
                        Член 35 се изменя, както следва:
                        
                                    а)
                                 
                                 
                                    параграф 2 се заменя със следното:
                                    
                                       „2.   Компетентните органи, отговарящи за контрола във военната база на местоназначение на НАТО или САЩ, извършват проверка за идентичност, за да потвърдят, че пратката отговаря на описаната в ЕЗДВ или в придружаващия официален сертификат в съответствие с образеца, установен в приложението към Регламент за изпълнение (ЕС) 2019/2128. По-специално те проверяват дали пломбите, поставени върху превозните средства или транспортните контейнери в съответствие с член 19, буква г) и член 29, буква д), все още са с ненарушена цялост.“;
                                    
                                 
                              
                                    б)
                                 
                                 
                                    добавя се следният параграф 3:
                                    
                                       „3.   Компетентните органи, отговарящи за контрола във военната база на местоназначение на НАТО или на САЩ, потвърждават пред компетентните органи на граничния контролен пункт на въвеждане в Съюза или на склада пристигането и съответствието на пратката с настоящия регламент в срок от 15 дни от датата, на която транзитът е бил разрешен на граничния контролен пункт на въвеждане в Съюза или в склада, като:
                                       
                                                   а)
                                                
                                                
                                                   въвеждат съответната информация в IMSOC; или
                                                
                                             
                                                   б)
                                                
                                                
                                                   приподписват официалния сертификат, издаден в съответствие с образеца, установен в приложението към Регламент за изпълнение (ЕС) 2019/2128, и връщат на компетентните органи на склада оригиналния сертификат или предават копие от него.“;
                                                
                                             
                                 
                              
                  
                        8)
                     
                     
                        В член 36 параграф 3 се заменя със следното:
                        
                           „3.   Операторът, отговарящ за пратката стоки, посочена в параграф 1, директно транспортира пратката до едно от следните местоназначения:
                           
                                       а)
                                    
                                    
                                       граничния контролен пункт, който е разрешил транзита през Съюза; или
                                    
                                 
                                       б)
                                    
                                    
                                       склада, в който тя е съхранявана преди отказа от третата държава.“;
                                    
                                 
                     
                  
                        9)
                     
                     
                        Член 37 се изменя, както следва:
                        
                                    а)
                                 
                                 
                                    вмъква се следният параграф 4a:
                                    
                                       „4а.   Във връзка с пратките стоки, посочени в параграф 1 от настоящия член, които не подлежат на изискванията по отношение на здравеопазването на животните за въвеждане в Съюза в съответствие с правилата, установени в член 1, параграф 2, букви г) и д) от Регламент (ЕС) 2017/625, и които се придвижват от една част от територията на Съюза към друга част от територията на Съюза, преминавайки през Обединеното кралство, с изключение на Северна Ирландия, операторите, посочени в параграф 2 от настоящия член, могат да подават предварително уведомление за пристигането на тези пратки до компетентните органи на граничния контролен пункт на повторно въвеждане в Съюза чрез информационна система или съчетание от информационни системи, различни от IMSOC, при условие че тази система или съчетание от системи:
                                       
                                                   а)
                                                
                                                
                                                   е определена от компетентните органи;
                                                
                                             
                                                   б)
                                                
                                                
                                                   дава възможност на операторите да предоставят следната информация:
                                                   
                                                               i)
                                                            
                                                            
                                                               описание на стоките в режим на транзит;
                                                            
                                                         
                                                               ii)
                                                            
                                                            
                                                               идентификация на транспортното средство;
                                                            
                                                         
                                                               iii)
                                                            
                                                            
                                                               очакван час на пристигане;
                                                            
                                                         
                                                               iv)
                                                            
                                                            
                                                               произход и местоназначение на пратките; както и
                                                            
                                                         
                                             
                                                   в)
                                                
                                                
                                                   дава възможност на компетентните органи на граничния контролен пункт на повторно въвеждане в Съюза:
                                                   
                                                               i)
                                                            
                                                            
                                                               да оценят информацията, предоставена от операторите;
                                                            
                                                         
                                                               ii)
                                                            
                                                            
                                                               да информират операторите дали пратките трябва да бъдат представени за допълнителните проверки, предвидени в параграф 4.“;
                                                            
                                                         
                                             
                                 
                              
                                    б)
                                 
                                 
                                    параграф 5 се заменя със следното:
                                    
                                       „5.   Операторите, отговарящи за пратките животни, които се придвижват от една част от територията на Съюза към друга част от територията на Съюза, преминавайки през територията на трета държава, представят тези пратки за официален контрол на изходната точка от територията на Съюза.“
                                    
                                 
                              
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Делегиран регламент (ЕС) 2019/2124 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на правилата за официалния контрол на пратки животни и стоки в режим на транзит, претоварване и по-нататъшно транспортиране през Съюза и за изменение на регламенти (ЕО) № 798/2008, (ЕО) № 1251/2008, (ЕО) № 119/2009, (ЕС) № 206/2010, (ЕС) № 605/2010, (ЕС) № 142/2011, (ЕС) № 28/2012 на Комисията, Регламент за изпълнение (ЕС) 2016/759 на Комисията и Решение 2007/777/ЕО на Комисията (ОВ L 321, 12.12.2019 г., стр. 73).
         
            (3)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, този регламент се прилага спрямо и в Обединеното кралство по отношение на Северна Ирландия.
         
            (4)  Регламент за изпълнение (ЕС) 2019/2128 на Комисията от 12 ноември 2019 г. за установяване на образеца на официален сертификат и правилата за издаване на официални сертификати за стоки, доставяни на плавателни съдове, които напускат територията на Съюза, и предназначени за зареждане на кораба или за консумация от екипажа и пътниците, или стоки, доставяни във военни бази на НАТО или на Съединените щати (ОВ L 321, 12.12.2019 г., стр. 114).